**ΕΛΛΗΝΙΚΗ ΔΗΜΟΚΡΑΤΙΑ**

 **1η Υ.ΠΕ. ΑΤΤΙΚΗΣ**

 **ΓΝΑ «Γ.ΓΕΝΝΗΜΑΤΑΣ»**

 **Λ. ΜΕΣΟΓΕΙΩΝ 154, Τ.Κ. 11527**

 **ΓΑΣΤΡΕΝΤΕΡΟΛΟΓΙΚΟ ΤΜΗΜΑ**

 **ΣΥΝΤΟΝΙΣΤΗΣ Δ/ΝΤΗΣ: ΒΑΣΙΛΕΙΟΣ ΧΑΡ. ΝΤΕΛΗΣ**

 **Τηλ. 2132034150**

**ΠΡΟΕΤΟΙΜΑΣΙΑ ΚΟΛΟΝΟΣΚΟΠΗΣΗΣ- 3**

**ΔΙΗΜΕΡΗ ΠΡΟΕΤΟΙΜΑΣΙΑ**

**ΟΝΟΜΑΤΕΠΩΝΥΜΟ ΑΣΘΕΝΟΥΣ: ……………………………………………………………………………………………**

**Η ΕΞΕΤΑΣΗ ΣΑΣ ΕΙΝΑΙ ΠΡΟΓΡΑΜΜΑΤΙΣΜΕΝΗ ΓΙΑ ΤΗΝ**

**ΗΜΕΡΑ: ……………………………………………………………………… ΚΑΙ ΩΡΑ(ΕΝΔΕΙΚΤΙΚΗ): ……………**

Προμηθευτείτε από το φαρμακείο τρία φιαλίδια **X-PREP** και ακολουθείστε με προσοχή τις παρακάτω οδηγίες ώστε να επιτευχθεί πλήρης καθαρισμός του εντέρου που είναι ουσιώδης για μια λεπτομερή εξέταση και αξιόπιστη εξέταση του εντέρου σας.

**ΔΥΟ ΗΜΕΡΕΣ ΠΡΙΝ ΤΗΝ ΕΞΕΤΑΣΗ (1η ημέρα προετοιμασίας) :**

**Πρωί**: Τσάι ή καφέ με φρυγανιές, μέλι.

**Μεσημέρι**: Μπορείτε να φάτε ζωμό κρέατος με φιδέ ή νερόσουπα φιδέ. Στις 4 μ.μ πιείτε ένα φιαλίδιο X-PREP και στη συνέχεια τέσσερα (4) ποτήρια νερό ή άλλα υγρά.\*

Όλη την ημέρα πιείτε άφθονα υγρά, συνολικά τουλάχιστον δεκαέξι ποτήρια (250ml) υγρά. Στην ποσότητα αυτή συμπεριλαμβάνονται το καθαρτικό και τα υγρά που θα πιείτε μαζί με το καθαρτικό. ΟΧΙ ΓΑΛΑ.

**ΜΙΑ ΗΜΕΡΑ ΠΡΙΝ ΤΗΝ ΕΞΕΤΑΣΗ (2η ημέρα προετοιμασίας) :**

**Πρωί**: Τσάι ή καφέ με φρυγανιές, μέλι.

Στις 10 π.μ πιείτε ένα φιαλίδιο X-PREP και στη συνέχεια τέσσερα (4) ποτήρια νερό.

**Μεσημέρι**: Μπορείτε να φάτε ζωμό κρέατος με φιδέ ή νερόσουπα φιδέ.

 Στις 4 μ.μ πιείτε το τελευταίο φιαλίδιο X-PREP και στη συνέχεια τέσσερα (4) ποτήρια νερό ή άλλα υγρά.

Όλη την ημέρα πιείτε άφθονα υγρά, συνολικά τουλάχιστον δεκαέξι ποτήρια (250ml) υγρά. Στην ποσότητα αυτή συμπεριλαμβάνονται το καθαρτικό και τα υγρά που θα πιείτε μαζί με το καθαρτικό. ΟΧΙ ΓΑΛΑ.

**\*Υγρά είναι**: Ζωμοί κρέατος, φρουτοχυμοί στραγγισμένοι, νερό, τσάι, χαμομήλι, καφές, αναψυκτικά, ΟΧΙ ΓΑΛΑ.

Με τη λήψη των καθαρτικών αναμένονται συχνές κενώσεις του εντέρου με τη μορφή διάρροιας καθώς και ήπιοι πόνοι ή φούσκωμα στην κοιλιά.

**ΤΗΝ ΗΜΕΡΑ ΤΗΣ ΕΞΕΤΑΣΗΣ**

Απαγορεύεται να φάτε οτιδήποτε. Μπορείτε να πιείτε λίγο νερό μέχρι τρεις (3) ώρες πριν την εξέταση.

**ΣΗΜΑΝΤΙΚΕΣ ΟΔΗΓΙΕΣ ΓΙΑ ΤΟΝ ΑΣΘΕΝΗ:**

* **Αν έχετε νεφρική ανεπάρκεια θα πρέπει να συμβουλευτείτε τον νεφρολόγο σας για την ποσότητα των υγρών που θα πιείτε.**
* Να προσκομίσετε την ημέρα της κολονοσκόπησης πρόσφατες (τελευταίο 5ήμερο) εξετάσεις αίματος, που θα περιλαμβάνουν **γενική αίματος** και **χρόνο** **προθρομβίνης**.
* Αν παίρνετε φάρμακα για κάποιο λόγο υγείας, θα πρέπει να ρωτήσετε τον θεράποντα ιατρό σας για ενδεχόμενη τροποποίησή τους, τις ημέρες της προετοιμασίας και την ημέρα της ενδοσκόπησης.
* Αν έχετε νόσο των βαλβίδων της καρδιάς, προσθετικές βαλβίδες ή ιστορικό ενδοκαρδίτιδας συμβουλευτείτε τον καρδιολόγο σας για προληπτική λήψη αντιβιοτικών πριν την ενδοσκόπηση.
* Σε περίπτωση που παίρνετε αντιπηκτικά, αντιαιμοπεταλικά φάρμακα ή ασπιρίνη, συνεννοηθείτε με τον θεράποντα γιατρό σας για το χρονικό διάστημα διακοπής των φαρμάκων πριν την ενδοσκόπηση.
* Στην ενδοσκόπηση θα σας χορηγηθούν κατασταλτικά φάρμακα. Αποφύγετε να οδηγήσετε αμέσως μετά την ενδοσκόπηση διότι τα αντανακλαστικά σας θα είναι μειωμένα και υπάρχει κίνδυνος ατυχήματος.

Εάν θέλετε να ρωτήσετε κάτι για το ραντεβού σας ή την εντερική προετοιμασία, μπορείτε να τηλεφωνείτε πρωί μεταξύ 8π.μ – 3 μ.μ , στην Γραμματεία του Ενδοσκοπικού Τμήματος, στο τηλ. **2132034150**.